Forslag om hjemmeside for Grove, Simmelkær og Ilskov sogne

**Baggrund:**

* Ønske om ”samling” på de forskellige aktiviteter og gudstjenester. Der er mange platforme, vi skal annoncere på, både i avis og på nettet og Facebook, og jeg ser en fordel i, at vi kan henvise til en hjemmeside, hvor alle informationer ligger.
* Behov for at kunne melde ændringer hurtigt ud: Corona-nedlukningen har vist behovet for at kunne ændre/aflyse arrangementer hurtigt og melde det ud til menigheden. Deadline for annoncer i avisen kan hurtigt være overskredet, og desuden er det dyrt. Kirkebladet laves ca. tre måneder forud for udgivelse, så der er heller ikke meget plads til spontanitet/ændringer.
* Facebook-siden er til appetitvækkere og skaber ikke overblik over aktiviteter. Desuden er mange ældre ikke på Facebook – og de yngre er efterhånden heller ikke.
* Sogn.dk-hjemmesiderne, som vi har, er meget ufleksible og desuden har vi tre (og det kan ikke ændres), så det er tredobbelt arbejde hver gang noget skal ændres der.
* Ønske om større udbytte sognene i mellem – at flere kan ”opdage”, hvad der sker i nabosognet.

**Budget:**

* Årligt abonnement: 7.495 kr. inkl. moms (i alt for alle tre sogne)

(Inkl. opgradering og udvikling, fri support, databehandleraftale godkendt af Folkekirkens IT, webtilgængelighed).

* Gratis hjælp til opsætning af hjemmesiden.
* Mulighed for tilkøb af grafisk design, pris: et engangsbeløb på ca. 22.000 (ikke nødvendigt).

**Eksempler på muligheder/fordele:**

* Kalender med gudstjenester og arrangementer
* Sider for de tre forskellige kirker med information om kirkernes historie, kunst, åbningstider mm. for turister mm.
* Generel information om hvad man skal gøre i forhold til fødsel, dåb, konfirmation, bryllup og begravelse, gravstedspriser mm.
* Præstens kommunikation til konfirmander kan gå igennem hjemmesiden (GDPR forbyder e-mails).
* Hjemmesiden taler sammen med Brandsoft-kalenderen og Sogn.dk, hvilket letter arbejdsbyrden.
* Generel ”markedsføring” samt synlighed og overblik over hvad der sker hos os.